Diari Oficial de la Generalitat Valenciana


Sumari del DOGV 5909, del 09-12-2008 (2008/14724)

ORDE de 19 de novembre de 2008, de la Conselleria d'Educació, per la qual es modifica l'autorització al centre privat de formació professional específica Centro de Estudios Sanitarios del Mediterráneo d'Elx.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14167


Data del document
:   19-11-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Elx
    * ensenyament privat
    * ensenyament professional
    * centre d'ensenyament

ORDE de 19 de novembre de 2008, de la Conselleria d'Educació, per la qual es modifica l'autorització al centre privat de formació professional específica Centro de Estudios Sanitarios del Mediterráneo d'Elx. [2008/14452]  
L'expedient s'ha iniciat a instància del representant de la titularitat del centre privat de Formació Professional Específica Centro de Estudios Sanitarios del Mediterráneo, número de codi 59089815, situat al carrer Marià Benlliure, núm.31 d'Elx, que sol·licita la modificació de l'autorització del centre per desdoblament de les dos unitats de grau superior, especialitat d'Imatge per al Diagnòstic.  
La Direcció General d'Ordenació i Centres Docents va aprovar, mitjançant la Resolució de 23 de juliol de 2007, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient inclou l'informe favorable del Servici de Projectes i Construccions Educatives, de la Direcció General de Règim Econòmic, de data 20 d'octubre de 2008, respecte a les instal·lacions. Així mateix, inclou l'informe favorable de la Inspecció Educativa, de 12 de novembre de 2008, sobre el professorat i les titulacions corresponents.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Vista la proposta de la Direcció General d'Ordenació i Centres Docents, i fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'hi especifiquen:  
Denominació genèrica del centre: Centre Privat de Formació Professional Específica  
Denominació específica del centre: Centro de Estudios Sanitarios del Mediterráneo  
Titular: Centro de Estudios Sanitarios del Mediterráneo, SL  
Adreça: c/ Marià Benlliure, núm.31  
Localitat: Elx (03348)  
Província: Alacant  
Codi: 84770027  
Modificació que s'autoritza:  
S'autoritza el desdoblament d'unitats, de manera que el centre queda configurat, en la seua totalitat, amb la següent composició:  
Formació Professional Específica:  
Cicle Formatiu de grau superior:  
4 unitats d'Imatge per al Diagnòstic (codi de l'ensenyança: 41445783613), amb 30 llocs escolars cada una: dos unitats en torn de matí i dos unitats en torn de vesprada.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2008/2009.  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació.  
València, 19 de novembre de 2008  
El conseller d'Educació,  
Alejandro Font de Mora Turón